**Erenumab** (markedsført som **Aimovig**) er et legemiddel som er rettet mot kalsitonin-genrelatert peptid reseptoren (CGRPR) for forebygging av migrene. Det var den første i gruppen av CGRPR antagonister til å bli FDA godkjente i 2018. Det er en form for Monoklonalt antistoffsbehandling der antistoff brukes til å blokkere reseptorer for proteinet CGRP, som er antatt til å spille en viktig rolle i å starte migreneanfall.

Medisinsk bruk
--------------

Erenumab er godkjent til forebygging av migrene hos voksne.

Det blir administrert med subkutan injeksjon i 70 eller 140 mg doser, én gang i måneden.

Bivirkninger
------------

Vanlige bivirkninger er forstoppelse, kløe, muskelspasmer, samt milde og oftest forbigående reaksjoner på injeksjonsstedet.

Interaksjoner
-------------

Erenumab var vist til å ikke ha interaksjoner med Etinyløstradiol, Norelgestromin eller migrenemedisinen sumatriptan. Det er forventet en lav sannsynlighet for interaksjoner, fordi det ikke metaboliseres av cytokrom P450-enzymer.

Farmakologi
-----------

### Virkningsmekanismen

Erenumab er et humant monoklonalt antistoff som blokkerer kalsitonin-genrelatert peptid reseptoren (CGRPR).

### Farmakokinetikk

Etter subkutan injeksjon har erenumab en estimert biotilgjengelighet på 82 %. Høyeste blod plasma konsentrasjon (Tmax) nås etter fire til seks dager. Som andre proteiner, blir stoffet degradert via protolyse til små peptider og aminosyrer. Det har en halveringstid på 28 dager.

Historie
--------

### Utvikling

Dette medikamentet ble utviklet av Amgen samnen med Novartis.

I den klinisk studiens fase III var 955 pasienter ble delt inn i tre grupper i et 1:1:1-forhold. Hver gruppe ble injisert subkutant månedlig med 0, 70 eller 140 mg erenumab over en periode på 6 måneder. Resultatene ble målt som gjennomsnittlig månedlige migrenedager i månene, 4, 5, og 6. Ved start opplevde pasientene mellom 4 og 14 migrenedager per måned med et snitt på 8.3. Medisinen reduserte antall migrenedager per måned med 3,2 i 70-mg-gruppen og 3.7 i 140 mg-gruppen, mot 1,8 i placebo (0-mg) gruppen.

### Godkjenning og markedsføring

Food and Drug Administration i USA godkjente legemiddelet til forebyggende behandling av migrene hos voksne 17. mai 2018. Prisen ble rapportert å være US$6,900 per år. Det Europeiske legemiddelkontoret gav legemiddelt lisens den 31. juli 2018.

I Storbritannia har Erenumab blitt godkjent av Scottish Medicines Consortium, men National Institute of Health and Care Excellence avviste legemiddelet på grunnlag av at dens effektivitet ikke var tilstrekkelig bevist.

9. desember 2019 ble legemiddlet en del av blåreseptordningen i Norge ved induviduell refusjon

Referanser
----------

1. ↑  «Statement On A Nonproprietary Name Adopted By The USAN Council - Erenumab» (PDF). American Medical Association. Arkivert fra originalen (PDF) 4. november 2018. Besøkt 4. november 2018.
2. ↑  World Health Organization (2016). «International Nonproprietary Names for Pharmaceutical Substances (INN). Proposed INN: List 115» (PDF). *WHO Drug Information* (PDF). 30 (2).
3. ↑  Goadsby (2017). «A Controlled Trial of Erenumab for Episodic Migraine». *N. Engl. J. Med.* (377:2123–2132).
4. 1 2  «FDA Approves First-in-Class Drug Erenumab (Aimovig) for Migraine Prevention». *Medscape*. 17. mai 2018.
5. ↑  Edvinsson, Lars. «CGRP Antibodies as Prophylaxis in Migraine». *Cell*. 175 (7): 1719.
6. 1 2  «Aimovig (erenumab-aooe) FDA Approval History».
7. 1 2 3  «Aimovig: EPAR - Product Information» (PDF). European Medicines Agency.
8. ↑  «Amgen Presents First-Of-Its-Kind Data At AAN Annual Meeting Reinforcing Robust And Consistent Efficacy Of Aimovig (erenumab) For Migraine Patients With Multiple Treatment Failures».
9. ↑  Erenumab to prevent migraine: results from phase III STRIBE", *Pharma World*, December 14, 2017.
10. ↑  Kolata, Gina (17. mai 2018). «F.D.A. Approves First Drug Designed to Prevent Migraines». *The New York Times* **(engelsk)**. ISSN 0362-4331. Besøkt 26. september 2019.
11. ↑  «First drug to prevent chronic migraines approved by EU». Besøkt 19. september 2018.
12. ↑  Gallagher, James (26. september 2019). «'Life-changing' migraine drug rejected for NHS» **(engelsk)**. Besøkt 26. september 2019.
13. ↑  «New migraine drug not cost-effective NICE says in draft guidance». Arkivert fra originalen 1. november 2020. Besøkt 26. september 2019.
14. ↑  «Migrenemedisin tilgjengelig på blå resept - helsenorge.no». *helsenorge.no*. Besøkt 31. januar 2020.
15. ↑  «Prisforhandlinger sikrer migrenemedisin på blå resept» (pressemelding). Helse- og omsorgsdepartementet. 5. desember 2019.

Eksterne lenker
---------------

* «Erenumab». U.S. National Library of Medicine.
* Aimovig. Felleskattalogen